Cyril Névot en deus bet an hardizhegezh da gas ul lizher-kinnig da broduerieien an abadenn Loft Story skignet war M6. C’hwi a oar perak ? A-benn kinnig dezho prestañ div yar hag ur c’hilhog da lakaat da vevañ asambles gant lojidi al Loft. E deroù miz Ebrel o doa pellgomzet ar broduerien-se da Cyril Névot, saver-yer e La Corderie, hag eñ da-heul ar bellgomzadenn-se da gas al loened da La Plaine Saint-Denis. Ne ra ket ar saver-yer nemeur a chal d’e loened met hast zo warnañ bezañ e miz Mezheven memes tra rak, hervezañ, d’ar mare-se eo e tlefe e yer bihan kregiñ da zozviñ.